2001R0175 — SL — 06.01.2005 — 004.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (ES) št. 175/2001

z dne 26. januarja 2001

o standardih trženja za orehe v lupini







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo ( 1 ), kakor je bila nazadnje spremenjena z Uredbo (ES) št. 2826/2000 ( 2 ), in zlasti člena 2 (2) Uredbe, ob upoštevanju naslednjega: (1) Orehi so med proizvodi, navedenimi v Prilogi I k Uredbi (ES) št. 2200/96, za katere je treba sprejeti standarde. V ta namen in da bi ohranili transparentnost na svetovnem trgu, je treba upoštevati standarde za orehe, ki jih priporoča Delovna skupina za standardizacijo pokvarljivih proizvodov in za izboljšanje kakovosti pri Gospodarski komisiji Združenih narodov za Evropo (UN/ECE). (2) Zaradi uporabe teh standardov bi morali umakniti s trga proizvode nezadovoljive kakovosti, uskladiti pridelavo z zahtevami potrošnikov in razviti boljše trgovinske odnose na podlagi lojalne konkurence, s čimer bi izboljšali donosnost proizvodnje. (3) Ukrepi, predvideni v tej uredbi, so v skladu z mnenjem Upravljalnega odbora za sadje in zelenjavo – ob upoštevanju naslednjega: SPREJELA NASLEDNJO UREDBO:







Člen 1

Standard trženja za orehe, ki sodi pod tarifno oznako KN 0802 31 00, je naveden v Prilogi.

Ta standard se uporablja na vseh stopnjah trženja pod pogoji iz Uredbe (ES) št. 2200/96.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. septembra 2001.

Ta uredba je v celoti zavezujoča in se neposredno uporablja v vseh državah članicah.









PRILOGA

STANDARD ZA OREHE V LUPINI

I. OPREDELITEV

Ta standard se uporablja za orehe v lupini brez zunanjih ovojev, vzgojene iz sort (kultivarjev) rodu Juglans regia L., ki se dobavljajo potrošniku, pri čemer so izključeni orehi za industrijsko predelavo.

Izraz „sveži orehi“ ali „zgodnji orehi“ pomeni orehe, ki so bili dani na trg kmalu po obiranju in ki jih ni mogoče dolgo skladiščiti, s katerih so bili odstranjeni ovoji in ki niso bili obdelani tako, da bi se spremenila njihova vsebnost vlage.

Izraz „suhi orehi“ pomeni orehe, ki jih lahko dolgotrajno skladiščimo pri normalnih pogojih skladiščenja ( 3 ).

II. DOLOČBE O KAKOVOSTI

Namen standarda je opredeliti zahteve kakovosti za orehe po pripravi in pakiranju.

A. Minimalne zahteve ( 4 )

(i) V vseh razredih morajo orehi, v skladu s posebnimi določbami za posamezni razred in z dovoljenimi odstopanji, izpolnjevati naslednje zahteve: (a) Značilnosti lupine. Biti mora: — nepoškodovana; rahle površinske poškodbe se ne štejejo za napake; delno odprti orehi se štejejo kot nepoškodovani, če je jedro fizično zaščiteno. — zdrava; brez pomanjkljivosti, ki bi verjetno poslabšale naravne sposobnosti plodu za ohranjanje kakovosti, — brez poškodb zaradi škodljivcev, — čista; praktično brez vidnih tujih snovi, — suha; brez odvečne zunanje vlage, — brez ostankov ovojev. Na lupinah suhih orehov ne sme biti znakov odstranjevanja ovojev. (b) Značilnosti jedrca. Biti mora: — zdravo; plodovi, prizadeti zaradi gnitja ali kvarjenja, zaradi česar bi bili neprimerni za uživanje, morajo biti izločeni, — čvrsto, — čisto, praktično brez vidnih tujih primesi, — brez žuželk in pršic na katerikoli stopnji razvoja, — brez poškodb zaradi škodljivcev, — ne sme biti žarko ali mastnega videza, — brez plesni, — brez odvečne zunanje vlage, — brez tujega vonja oziroma okusa; — normalno razvita, izsušena jedrca je treba izločiti. (c) Orehe je treba obirati, ko so primerno zreli. Orehi ne smejo biti prazni. Pri „svežih orehih“ se mora zlahka odluščiti kožica z jedrca; osrednja razdelitvena mrenica (centralna particija) med obema polovicama jedrca se mora že barvati na rjavo. Pri „sušenih orehih“ mora biti osrednja razdelitvena mrenica suha in drobljiva. Brez poseganja v določbe člena 2 Direktive Evropskega parlamenta in Sveta št. 95/2/ES ( 5 ), kakor je bila nazadnje spremenjena z Direktivo 98/72/ES ( 6 ), smejo biti lupine oprane in beljene, če uporabljeni postopek ne vpliva na kakovost jedrc. Orehi (v lupini) morajo biti v takem stanju, da: — lahko prenesejo prevoz in rokovanje, in — pridejo v namembni kraj v zadovoljivem stanju.

(ii) Vsebnost vlage Vsebnost vlage suhih orehov je lahko največ 12 % v orehu v lupini in največ 8 % v jedrcu ( 7 ). Naravna vsebnost vlage celih svežih orehov je 20 % ali več.

B. Razvrstitev

Orehe v lupini razvrščamo v naslednje tri razrede:

(i) Razred „ekstra“ Orehi v lupini v tem razredu morajo biti vrhunske kakovosti. Morajo imeti značilnosti vrste ali mešanice nekaterih vrst, ki jih uradno določi država proizvodnje ( 8 ) in so navedene v oznaki. Orehi morajo biti praktično brez pomanjkljivosti, razen zelo rahlih površinskih napak, če te ne vplivajo na splošni izgled orehov, na sposobnost ohranjanja kakovosti in na predstavitev v enoti pakiranja. V tem razredu ne morejo biti orehi, za katere ni mogoče jamčiti sorte, niti ne mešanica sort, ki ni opredeljena. V razred ekstra je dovoljeno vključiti le plodove zadnjega obiranja.

(ii) Razred I Orehi v lupini v tem razredu morajo biti dobre kakovosti. Morajo imeti značilnosti vrste, trgovske vrste ali mešanice nekaterih vrst, ki jih uradno določi država proizvodnje ( 9 ) in so navedene v oznaki. Dovoljene so rahle pomanjkljivosti, če te ne vplivajo na splošni videz orehov, na kakovost, sposobnost ohranjanja kakovosti orehov in na predstavitev v enoti pakiranja. V razred I ni dovoljeno vključiti orehov, za katere ni mogoče jamčiti sorte, niti mešanice sorte, ki ni opredeljena.

(iii) Razred II V razred II se uvrstijo orehi, ki ne izpolnjujejo zahtev za višje razrede, izpolnjujejo pa prej navedene minimalne zahteve. Dovoljene so pomanjkljivosti, če orehi ohranijo svoje bistvene značilnosti v zvezi s kakovostjo, sposobnostjo ohranjanja kakovosti in predstavitvijo v enoti pakiranja.

III. DOLOČBE O VELIKOSTI

Velikost se določi z navedbo intervala (opredeljena je kot najmanjši premer in največji premer) ali pa z navedbo najmanjšega premera, ki ji sledi izraz „in več“ ali „in +“.







Razred Velikost (interval) () Velikost (najmanjši premer) () ekstra, I in II 34 mm in več 32 – 34 mm 32 mm in več 30 – 32 mm 30 mm in več 28 – 30 mm 28 mm in več I in II 26 – 28 mm 26 mm in več II 24 – 26 mm 24 mm in več (1) Poleg obeh metod ugotavljanja velikosti, navedenih v tabeli, je dovoljena uporaba katerega koli poimenovanja velikosti, pod pogojem, da je velikost izražena tudi v oznakah.

IV. DOLOČBE O DOVOLJENIH ODSTOPANJIH

Za orehe, ki ne izpolnjujejo zahtev za razred, naveden na vsaki enoti pakiranja, so dovoljena naslednja odstopanja za kakovost in velikost:

A. Odstopanja od kakovosti

Pri izračunu odstopanj za katerikoli kakovostni razred velja, da se dva na pol prazna oreha ali štiri na četrtino prazni orehi štejejo kot en prazen oreh.







dovoljene pomanjkljivosti () dovoljena odstopanja (odstotni delež, izražen kot število ali masa plodov z napakami) ekstra razred I razred II (a) skupno odstopanje za pomanjkljivosti lupine 7 10 15 (b) skupno odstopanje za napake v užitnem delu oreha () 8 10 15 - žarka, gnila ali od škodljivcev poškodovana jedrca () 3 6 8 - plesnivi orehi 3 4 6 (1) Opredelitev pomanjkljivosti je navedena v Dodatku II k tej prilogi. (2) Pri svežih orehih so odstopanja kakovosti za napake jedrca naslednja: razred „ekstra“: 8 %, razred I: 12 %, razred II: 15 %. (3) Žive žuželke ali drugi živalski škodljivci niso dovoljeni v nobenem razredu.

B. Mineralne nečistoče

V kislini netopni minerali ne smejo presegati 1 g/kg.

C. Odstopanja od velikosti

Vsaka enota pakiranja orehov razreda „ekstra“, razreda I in razreda II lahko vsebuje največ 10 % orehov (po številu ali masi), ki ne izpolnjujejo zahtev velikosti, ki je označena na enoti pakiranja, vendar mora teh 10 % orehov biti v naslednjih omejitvah:

— orehi morajo ustrezati velikosti neposredno pod ali nad tisto velikostjo, ki je označena z intervalom (ki ga določata najmanjši premer plodu in največji premer plodu),

— orehi morajo ustrezati velikosti neposredno pod označeno velikostjo, če je velikost izražena kot najmanjši premer, ki mu sledi izraz „in več“ ali „in +“.

V. DOLOČBE O PREDSTAVITVI

A. Izenačenost

Vsebina vsake enote pakiranja mora biti izenačena in vsaka enota mora vsebovati le orehe istega porekla, letine, kakovosti in velikosti (če je določena velikost). V posamezni enoti pakiranja, na kateri je navedeno, da vsebuje določena sorta orehov, ali opredeljeno mešanico sort ali komercialni tip, sme biti največ 10 % orehov (po številu ali masi), ki spadajo med druge sorte ali komercialne tipe.

Vidni del vsebine enote pakiranja mora biti reprezentativen za celotno vsebino.

▼M1

Ne glede na prejšnje določbe iz te točke so v prodajnih enotah pakiranja z ► neto teža treh kilogramov ali manj ◄ proizvodi, zajeti s to uredbo, lahko mešani z različnimi vrstami svežega sadja in zelenjave, če so izpolnjeni pogoji iz Uredbe Komisije (ES) št. 48/2003 ( 10 ).

▼B

B. Pakiranje

Orehi (v lupini) morajo biti pakirani tako, da so ustrezno zaščiteni.

Notranji material pakiranja mora biti nov, čist in takšne kakovosti, da preprečuje poškodbe proizvodov od zunaj in znotraj. Dovoljena je uporaba takšnih materialov, ki nosijo trgovske oznake (etikete, žigi), če se pri tiskanju in lepljenju uporabljajo nestrupena črnila ali lepila..

Pakiranje mora biti brez tujih primesi.

▼M4

Nalepke, ki so posamezno nalepljene na proizvod, so take, da po odstranitvi ne puščajo vidnih sledi lepila niti ne povzročajo poškodb na lupini.

▼B

C. Predstavitev

Vse enote pakiranja iz iste serije morajo imeti enako maso.

VI. DOLOČBE O OZNAČEVANJU

Vsaka enota pakiranja mora imeti na isti zunanji strani pakiranja natisnjene čitljive in neizbrisljive naslednje oznake:

▼M4

A. Identifikacija

Ime in naslov pakirnice in/ali odpremnika

Ta navedba se lahko nadomesti:

— za vsa pakiranja z izjemo predpakirne embalaže z uradno izdano ali sprejeto kodno oznako, ki predstavlja pakirnico in/ali odpremnika, navedeno poleg sklicevanja na „Pakirnica in/ali odpremnik“ (ali ustrezne okrajšave);

— samo za predpakirno embalažo z imenom in naslovom prodajalca, ki ima sedež v Skupnosti, navedenim poleg navedbe „Pakirano za:“ ali enakovredno navedbo. V tem primeru označevanje vključuje tudi kodo, ki predstavlja pakirnico in/ali odpremnika. Prodajalec navede vse podatke, ki jih inšpekcijski organ šteje za potrebne v zvezi s pomenom te kode.

▼B

B. Vrsta proizvoda

— „Sveži orehi“ ali „zgodnji orehi“ (za sveže orehe); „orehi“ ali „suhi orehi“ (za sušene orehe).

— Ime vrste (sorte) ali mešanice, opredeljene za razred „ekstra“; ime vrste (sorte), opredeljene mešanice ali komercialnega tipa za razred I.

C. Poreklo proizvodov

Država porekla in neobvezno, regija pridelave ali nacionalno, regionalno ali lokalno ime kraja.

D. Prodajne označbe

— razred

— velikost, izražena: — — z najmanjšim in največjim premerom, ali — z najmanjšim premerom, ki mu sledi izraz „in več“ ali „in +“,

— ime oznake velikosti (neobvezno)

— leto obiranja (obvezno za razred „ekstra“ in razred I, neobvezno za razred II)

— neto masa

— datum pakiranja: obvezno za sveže orehe in neobvezno za suhe orehe

— „uporabno do“, sledi navedba datuma (neobvezno); za sveže orehi navedba „uporabiti v kratkem času, po možnosti hraniti na hladnem“, ali navedbo „kratek rok trajanja, po možnosti hraniti na hladnem“.

E. Uradni kontrolni znak (neobvezno)

▼M4

Na pakiranjih niso potrebni podatki, navedeni v prvem pododstavku, če vsebujejo prodajna pakiranja, ki so jasno vidna od zunaj, in so na vsej označeni navedeni podatki. Ta pakiranja naj ne bi imela nobenih navedb, ki bi lahko zavajale. Kadar so ta pakiranja paletna, se podatki navedejo na obvestilu, nameščenem na očitnem mestu na vsaj dveh straneh palete.

▼B









DODATEK 1

DOLOČANJE VSEBNOSTI VLAGE

I. METODA

LABORATORIJSKA REFERENČNA METODA

1. Princip

Vsebnost vlage suhega sadja z izgubo mase po sušenju pri temperaturi 103 °C (± 2 °C) v sušilniku s termostatom za regulacijo temperature pri normalnem tlaku šest ur.

2. Oprema

2.1 Keramična terilnica z ustreznim pestilom ali sekač za živila

2.2 Analitska tehtnica s točnostjo 1 mg

2.3 Stekleni ali kovinski tehtiči z ravnim dnom, premera 12 cm in globine 5 cm, z dobro prilegajočimi se pokrovi.

2.4 Sušilnik s termostatom za regulacijo temperature, z dobrim (naravnim) prezračevanjem, nastavljenim na stalno temperaturo 103 °C (± 2 °C).

2.5 Eksikator z učinkovitim sušilnim sredstvom (npr. kalcijevim kloridom) opremljen s kovinsko ploščo, na kateri se lahko tehtiči hitro ohladijo.

3. Priprava vzorca

Če je potrebno, vzorec olupimo in zdrobimo jedrca v terilnici ali jih na drobno nasekljamo, tako da dobimo koščke v velikosti 2 do 4 mm.

4. Preskušani vzorec in določitev vlage

4.1 Tehtiče z njihovimi pokrovi v sušilniku sušimo najmanj dve uri. Tehtiče s pokrovi prenesemo v eksikator in ohladimo na sobno temperaturo.

4.2 Vsebnost vlage določimo v štirih paralelkah, od katerih vsaka tehta približno 50 gramov.

4.3 Stehtamo prazen tehtič in njen pokrov s točnostjo 0,001 g (M0).

4.4 V tehtič natehtamo približno 50 g preskušanega vzorca s točnostjo 0,001 g. Vzorec porazdelimo po celotni površini dna tehtiča, hitro zapremo tehtič s pokrovom in stehtamo (M1). Postopek izvedemo čim hitreje.

4.5 V sušilnik postavimo odprte tehtiče, s pokrovi ob njih. Zapremo sušilnik in sušimo šest ur. Hitro odpremo sušilnik, tehtiče pokrijemo z ustreznimi pokrovi in jih postavimo v eksikator, kjer se ohladijo. Tehtiče s pokrovi, ohlajene na sobno temperaturo, stehtamo s točnostjo 0,01 g (M2).

4.6 Vsebnost vlage vzorca izrazimo kot masni delež v odstotkih, ki je podan z naslednjo enačbo:

4.7 Rezultat podajamo kot povprečno vrednost štirih določitev.

II. METODA

HITRA METODA

1. Princip

Vsebnost vlage določimo z merilnim instrumentom na principu električne prevodnosti. Merilni instrument mora biti umerjen z laboratorijsko metodo.

2. Oprema

2.1 Keramična terilnica z ustreznim pestilom ali sekač za živila.

2.2 Merilni instrument, na principu električne prevodnosti.

3. Določitev

3.1 Stekleno posodo napolnimo s predhodno zdrobljenim vzorcem in pritisnemo bat, da dosežemo konstanten tlak.

3.2 Vrednost odčitamo s skale.

3.3 Po vsakem določanju temeljito očistimo posodo s spatulo, s ščetko, brisačo iz papirja ali s komprimiranim zrakom.









DODATEK II

OPREDELITEV POMANJKLJIVOSTI PRI OREHIH

A. Pomanjkljivosti lupine

Vsaka pomanjkljivost, ki vpliva na videz plodu, med drugim:

— madeži ali razbarvanje: neznačilna barva, ki pokriva več kot 20 % površine lupine posameznega oreha in ki je lahko rjava, rdečkasto rjava, siva ali druga barva, ki je v izrazitem kontrastu z barvo preostalega dela lupine ali z barvo večine lupin v seriji,

— umazanija oziroma prst, ki se drži lupine, kadar je prizadetih več kot 5 % površine lupine,

— ovoj lupine, kadar je pokritih več kot 10 % površine lupine,

— izrazite poškodbe na lupini, nastale zaradi mehanskega odstranjevanja ovoja.

B. Pomanjkljivosti užitnega dela (jedrca)

Vse pomanjkljivosti, ki vplivajo na videz jedrca, vključno z madeži ali razbarvanjem: razbarvanje, ki pokriva več kot eno četrtino jedrca in ki je v izrazitem kontrastu z barvo ostalega dela jedrca.







Izsušena jedrca: jedrce, ki je močno izsušeno, skrčeno, zgrbančeno in grobo. Pomanjkljivost v zvezi z zrelostjo: jedrce, ki ni dovolj čvrsto, s katerega ni mogoče zlahka potegniti kožice oziroma pri katerem centralna particija ne kaže znakov barvanja na rjavo. Žarkost: oksidacija lipidov ali proizvodnja prostih maščobnih kislin povzroča neprijeten vonj. Prazni orehi: stanje oreha, pri katerem se jedro ni razvilo.

C. Pomanjkljivosti lupine in jedrca







Plesen: vlakna plesni, vidna s prostim očesom. Gnitje: razpad večjega obsega, ki ga povzroča delovanje mikroorganizmov. Poškodbe zaradi žuželk: vidne poškodbe, ki jih povzročijo žuželke ali drugi živalski škodljivci ali prisotnost mrtvih žuželk ali njihovih razpadlih delov ali izločkov. Tuje snovi: vsaka snov ali material, ki ni značilna za pridelek. Mineralne nečistoče: v kislini netopni minerali. Tuj vonj ali okus: vsak vonj ali okus, ki ni značilen za pridelek.

▼M3









Priloga III

NEIZČRPNI SEZNAM MEŠANIC NEKATERIH VRST, KI JIH URADNO DOLOČI DRŽAVA PROIZVODNJE, V SMISLU TOČK II.B(i) IN II.B(ii) PRILOGE

1. „Noix de Grenoble“

— za suhe in sveže orehe, mešanica naslednjih vrst: Franquette, Mayette, Parisienne;

2. „Noix du Périgord“

— za suhe orehe, mešanica naslednjih vrst: Marbot, Franquette, Corne;

— za sveže orehe, mešanica naslednjih vrst: Marbot, Franquette;

3. „Kalifornijski orehi“

— za suhe orehe, mešanica naslednjih vrst: Amigo, Adams, Ashley, Payne, Eureka, Hartley, Serr, Chandler, Chico, Gustine, Lompoc, Midland, Pedro, Pioneer, Sunland, Tehama, Tulare, Vina, Poe, Carmello, Cascade, Concha, Ehrhardt, Franquette, Howe, Howard, Idaho, Marchetti, Mayette, Meylan, Plancentia, Sharkey, Sinensis, Trinta, Waterloo, Westside.